标题：尹直
年表
1454年，中进士，殿试第九十九名。
1475年，尹直从正五品跃升为正三品礼部右侍郎。
1479年，尹直被吏部尚书尹旻发放到南京。尹直与皇帝、万安、李孜省、彭华结盟，反对大太监汪直和尹旻，同仇敌忾。
1486年，李省孜劝说明宪宗，把尹直被召回北京。李孜省提出让尹直任兵部侍郎，吏部尚书尹旻表示反对。尹直和彭华指控吏部尚书尹旻纵子贪污，尹旻下台，彭华担任了这个职务。
1486年，尹直成为大学士，京师举行宴会，官员前来祝贺。南京兵部尚书王恕在宴会上，祝贺尹直升官，才有所用。
明孝宗即位。万安被逐，李孜省入狱，尹直告老还乡。尹直在泰和闲逸地渡过了14年。
1496年，尹直祝贺皇帝的生日，并且提出回京任职，被拒绝了。
见解
尹直阐述了明初官学理论。
明初的三个大臣，杨士奇、杨荣、杨溥被称为“三杨”。很多人认为：“三杨”时期，大明王朝比较稳定。尹直则指出：
第一，朱元璋在洪武年间制定了法律和税收制度，明初经济与“三杨”无关。
第二，“三杨”的基础，是老乡关系，地方派系。
第三，“三杨”不讲斗争，一团和气，致使大太监王振当权。
著作
《北征事迹》袁彬（明）撰 尹直 录
《名相赞》五卷
《皇明杂录（明杂录）》
相关史料
《明史列传第五十六》
尹直，字正言，泰和人。景泰五年进士。改庶吉士，授编修。
成化初，充经筵讲官，与修《英宗实录》。总裁欲革去景泰帝号，引汉昌邑（昌邑王刘髆）、更始（汉更始帝刘玄）为比。直辨曰：“《实录》中有初为大臣，后为军民者。方居官时，则称某官某，既罢去而后改称。如汉府以谋逆降庶人，其未反时，书王书叔如故也。岂有逆计其反，而即降从庶人之号者哉！且昌邑旋立旋废，景泰帝则为宗庙社稷主七年。更始无所受命，景泰帝则策命于母后。当时定倾危难之中，微帝则京师非国家有。虽易储失德，然能不惑于卢忠、徐振之言，卒全两宫，以至今日。其功过足相准，不宜去帝号。”时不能难。既成，进侍读，历侍读学士。
六年上疏乞纂修《大明通典》，并续成《宋元纲目》，章下所司。十一年迁礼部右侍郎，辞，不许。丁父忧，服除，起南京吏部右侍郎，就改礼部左侍郎。二十二年春，召佐兵部。占城王古来为安南所逼，弃国来求援。议者欲送之还，直曰：“彼穷来归，我若驱使还国，是杀之也。宜遣大臣即询，量宜处置。”诏从之，命都御史屠滽往。贵州镇巡官奏苗反，请发兵，廷议将从之。直言起衅邀功，不可信。命官往勘，果无警。是年九月改户部兼翰林学士，入内阁。逾月，进兵部尚书，加太子太保。
直明敏博学，练习朝章，而躁于进取。性矜忌，不自检饬，与吏部尚书尹旻相恶。直初觊礼部侍郎，而旻荐他人。直以中旨得之。次日遇旻于朝，举笏谢。旻曰：“公所谓简在帝心者。”自是怨益深。后在南部八年，郁郁不得志，属其党万安、彭华谋内召，旻辄持不可。诸朝臣亦皆畏直，幸其在南。及推兵部左、右侍郎，吏部列何琮等八人。诏用琮，而直以安、华及李孜省力，中旨召还。至是修怨，与孜省等比。陷旻父子得罪，又构罢江西巡抚闵珪，物论喧然不平。刑部郎袁清者，安私人，又幸于内侍郭闰。勘事浙江，輘轹诸大吏，吏部尚书李裕恶之。比还，即除绍兴知府。清惧，累章求改，裕极论其罪，下诏狱。安、闰以属直，为言于孜省，取中旨赦之，改知郧阳。
孝宗立，进士李文祥，御史汤鼐、姜洪、缪樗，庶吉士邹智等连章劾直。给事中宋琮及御史许斌言直自初为侍郎以至入阁，夤缘攀附，皆取中旨。帝于是薄其为人，令致仕。弘治九年表贺万寿，并以太子年当出閤，上《承华箴》，引先朝少保黄淮事，冀召对。帝却之。正德中卒，谥文和。
赞曰：《易》称内君子外小人，为泰；外君子内小人，为否。况端揆之寄，百僚具瞻者乎！陈循以下诸人，虽不为大奸慝，而居心刻忮，务逞己私。同己者比，异己者忌；比则相援，忌则相轧。至万安、刘吉要结近幸，蒙耻固位。犹幸同列多贤，相与弥缝匡救，而秽迹昭彰，小人之归，何可掩哉！
《明故资善大夫、太子少保、兵部尚书兼翰林院学士谥“文和”尹公神道碑》[1-2]
特进光禄大夫、左柱国、少师兼太子太师、吏部尚书、华盖殿大学士、知制诰、经筵、玉牒、国史总裁、新都杨廷和撰；荣禄大夫、少傅兼太子傅、户部尚书、武英殿大学士、同知制诰、修玉牒、经筵官门生、东莱毛纪书丹；资善大夫、礼部尚书兼翰林学士、掌詹事府事、侍经筵门生、藁城石瑶篆额
孝宗皇帝临御之初，励精万几与天下，更始一时。辅弼之贤，奉承德意，罔弗尽力，惟时泰和尹公实以机务旧臣受遗在任，咸协赞襄乃请汰罢，内除诸文武官，斥浮屠、法王、佛子、番僧坐食者数千人，及诸贵近，进奉宝玩交易官帑，冐请国课者罪，各有差罢，诸营作之无，益及法令，不便于民者，皆先皇意所欲为，而孝宗皇帝首踵行之，令下人心抃动至，有感泣垂涕者，事甫定，公乃抗疏求退，章再上，不允，方因宫僚推恩，拟进公太子太保改武英殿大学士，忌公者沮之，遂不俟，进楷求退益力，诏许致仕，给绎，仍给宝镪三千贯，为行资，缙绅之士以公之进退，合古今之义云。
公名直，字正言，别号謇斋，世为泰和洪富里人。宋景德间，有名绛者举进士（尹李杰加注：查宋真宗景德年间进士榜未发现尹氏进士，查有宋进士榜简略翻看之后未看到尹绛类似的名字，浏览可见天水郡太原系尹仲宣、尹源、尹洙名讳，具体可见本人拙作《大宋尹洙世系研讨》等文章），卒官衡州通判。至国初，曾祖名天传，举贤良，不就；祖子源，用荐，入翰林，纂修《永乐大典》，授福清河泊所官；父奂重，号遥庵。公既贵，推封祖祢，于是河泊遥庵俱同公官。祖母陈氏；母萧氏，皆为夫人。初萧夫人娠公，梦螭入室，及诞有异气，缠于所居，邻族惊赴救火，至则，公在蓐矣。比长器，识英，畅博，极经史，文思丰蔚。
景泰癸酉乡试中式，甲戌试礼部第二名，廷对赐进士出身，改翰林庶吉士，寻奉诏纂修《寰宇通志》，丙子书成，除编修。继修《四书直解》。戊寅同修《大明一统志》，庚辰同考试礼部，甲申宪宗皇帝初，御经筵充讲官兼纂修《英宗皇帝实録》。时史臣书景泰年事，欲黜帝号，用汉昌邑更始事例。公力辨其不可，会总裁官亦因以请，卒如公议，丙戌复同考会试，丁亥实録成进侍读，己而，校正《贞观政要》。戊子秋主考应天府乡试，己丑署翰林，篆请续修《宋元纲目》及《大明通典》事下，中止，三月秀王偏，谒四陵，公当陪礼官，循旧制，分遣陪官，公曰：“常祭遣，两大臣分陪固宜，今王偏祀，尚可分耶。”众愕然从之，辛卯秋主考顺天府乡试，壬辰以翰林久缺学士，上属意于公，及众拟公讲学，又拟礼侍，上注公为侍讲学士，而忆公常有续修《纲目》之请，因命校正考论入梓,颁赐公亦与焉,他日进讲洪范九畴反覆剖柝引，宋仁宗与王洙问答，及**与刘三吾论洪范事以讽。公音吐畅词意诚切，每讲上辄感动，目送归班。
乙未充读卷官，应制重阳秋田，诸诗称旨，赐宝镪三千贯，俄升礼部右侍郎。时方议复景泰帝谥号，公悉书修史时前议，以进士从其议，丙申南京地震，公会诸大臣陈修少二十余事，语多触讳，或请少易，公毅然独任其责，疏入上嘉纳焉，陕西边将请补给入贡，遗赏公曰：“给据彼册、耳册有遗名，其咎在彼，若遽从之，人将效尤。”奈何未几，果有继请者，众乃叹服。宣府清度僧行百余人。公曰：“是皆边戌，岂可以归闲情，惰哉力乞罢，还乃通饬边禁之。”丙，上以公疏示近习其事遂寝。又议僧官阴袭之弊。量为减革。他日将复度僧令中贵。奉旨询度。僧额数公曰：“额数公诚有之，今已十倍矣，尚论额数哉，事竟不行。”丙申冬丁外艰，遣官祭葬，盖特恩也，己亥释吉，众忌者沮公改南京吏部右侍郎。甲辰转南京礼部左侍郎，请汰除钦天监生，徒之冗滥者，适岁旱越狱当事者立意为刻公谓以矜刑宜用，宽恤不然，岂罪疑，惟轻之意耶，众乃从公言，丙午召为兵部左侍郎。
盖简在圣心久矣，公乃与大司马马公文升感智毕力謇，谔匪躬期有裨益，初贵州守臣言苗众猖獗宜用川湖兵夹攻事，将报可。公疑其妄请，遣官勘量，已而果然。九月敕改户部左侍郎兼翰林院学士，参预机务，寻加太子少保、兵部尚书，赐麒麟服一袭。时冢宰耿公裕、司徒李公敏俱以微误，拟南调少司徒李公嗣，失仪被劾。公力争其不可，且言不宜，以小失进退大臣，譬如室之栋梁，频仍换易，势将倾压矣，乃悉宥之。公知于，上又以首相万文康公为知已，故遇事奋发不少，假借典章、制诰多出公手，有古相之风焉。丁未主考礼部士，已而，上以贵妃万氏薨欲用后礼葬，公与同事者力争乃止，占城王子古来为安南所迫，弃国来求援，礼部议用藩臣卫送还国，公言穷意来愬，恃我为主，若徒，遗之失向化心，宜命大臣至南海，询谋审处责安南虐邻之罪，兴古来已灭之国荐者，御史屠公庸以往，事竟有序焉。夏四月不雨，时方建永昌寺。公言土役不休，人心恣怨，诏即辍其工，复请罢，齐醮省，妄费并出宫女三百人。逾二日而雨，上出宫扇绘魏徵像，书御制良臣，赋者一柄赐公，寻以五皇子冠礼，充宣祝使加赐玉带。
宪宗奄弃天下，孝宗皇帝嗣登大宝，重华恢贲，光于上下，惟公旧学耆，俊毗实深。公感激遭逢展布，必尽一时人心赖焉。异日奉旨起用中监旧臣在南都者，公沮之不可，因上章求去，不许，章再上，始从之，得怡然南归，更号澄江居士并以号其别墅，深居静适飘然有遗世之意，然独以著述自娱，晚虽逾耄望，期而神视，精完体气，昌逸缙绅之上候，公以占时盖雍容泉石者几，三十年成，功完名眉，寿遐福可，谓造物之所厚矣。
今上嗣位之初。优礼遗老。事下抚臣。存问暨。正德六年（1511年）辛未十二月十二日以疾不起，上闻讣哀悼，遣官谕祭者，四命有司营葬事，赐谥文和，又明年癸酉乃葬于本里城岗之下，原公生于宣德二年（1427年）丁未十月十五日，卒于正德六年（1511年）辛未十二月十二日，为（岁）八十五年，初配曾氏及副室丁氏，俱先公卒，有男子三人，长逵，南京中军都督府都事；次达，浙江嘉兴府通判；次通，议宫，俱丁出。女一，曾出适方伯王用之子绍，孙男十五人：伯、偕、伾、侜、佋、伟、儋、伉、伋、儯、供、佃、胶。孙女九人，曾孙男十一人：播、扩、掀、掇、振、抱、撝、操、揖、摈、提。曾孙女八人。公所著有《澄江诗文集》、《名相赞》、《澄江别集》、《南宋名臣言行録》、《琐缎録》、《皇帝名臣言行通録》、《明良交泰録》、《积成録》，今并传云。
公以钟毓间异之气而生，际蔚盛之时感，会遭逢历跻保傅抗言论，遇事不挠，嘉谋显猷，直道自植，晚登相位，仅一载而两朝，授受之际，一德底于成功，旧学保于新政，虽海内人心未满其望而，公所以周旋其间，调和均剂之功，亦甚劳矣，光绍之烈，既宏而成，功之居自抑，出处进退之义，于公诚无憾焉。公之门人其甚著者，若谢文庄、罗一峰、程篁墩、吴文定诸公皆以文章、德望振耀一时。至于身没而其道益显春，他穆穆在位，功业方盛者，又不可以更仆数。昔欧阳文忠公汲引人才恐不及，已而群贤向用掉鞅奋庸，而其效遂，著于治平、元祐之间。然则公之相业无穷，虽与欧公异时而同功可也！鸣呼！可谓宏且远矣，达文雅，敏易不失，世守顷。尝请余铭诸神道，属余屡忧不果，今乃固申前请余及见公，每叹其德器之盛，又亲睹其出处之详，公既殁矣，九泉可作，尚有典型焉。铭其可辞乎！